**Deall y Ddeddf**

**Adnoddau i arweinwyr**

****

**Bwrdd Partneriaeth Rhanbarthol**

**Rhestr wirio blaenoriaethau**

# Cyflwyniad

Mae Deddf Gwasanaethau Cymdeithasol a Llesiant (Cymru) 2014 yn cyflwyno gofynion newydd ar awdurdodau lleol a’u partneriaid, yn enwedig mewn perthynas â gwaith partneriaeth a chydweithrediad o dan Ran 9 y Ddeddf. Mae hyn yn cynnwys yr angen i sefydlu Bwrdd Partneriaeth Rhanbarthol ym mhob un o’r saith rhanbarth yn y wlad, pob un â chyfres benodol o gyfrifoldebau a blaenoriaethau. Bwriad y ddogfen hon yw bod yn rhestr wirio i helpu Byrddau i adolygu eu cyfrifoldebau a diwygio’u blaenoriaethau i sicrhau eu bod yn cydymffurfio â’r Ddeddf. Mae hefyd yn cysylltu’r cyfrifoldebau hyn â’r blaenoriaethau mwyaf brys ar gyfer 2016-17 a nodwyd gan Lywodraeth Cymru ar gyfer Cynlluniau Gweithredu Rhanbarthol sy’n ofynnol o dan amodau’r Grant Cyflawni Trawsnewid.

| Blaenoriaeth y Ddeddf | Grant Cyflawni Trawsnewid 2016-17  Blaenoriaeth Cynllun Gweithredu Rhanbarthol | Blaenoriaethau posibl ar gyfer y Bwrdd |
| --- | --- | --- |
| * Cydasesiad manwl o’r boblogaeth ranbarthol gyda chydgynlluniau ar gyfer gweithio ar draws asiantaethau i ddiwallu anghenion yn fwy effeithiol | * Datblygu modelau gwasanaeth newydd  ar gyfer gwasanaethau ataliol, comisiynu  a mentrau cymdeithasol, gan ymateb i asesiadau poblogaeth | * Sicrhau bod partneriaid yn gweithio’n effeithiol i wella canlyniadau ar gyfer pobl yn eu hardal drwy: * Fwrw ati gyda’r gwaith ar yr asesiad poblogaeth * Ymateb i’r asesiad poblogaeth a gynhaliwyd yn unol ag Adran 14 y Ddeddf, a * Gweithredu’r cynlluniau ar gyfer pob un o’r ardaloedd awdurdod lleol sy’n dod  o dan adain y bwrdd, sef cynlluniau y mae’n rhaid i awdurdodau lleol a byrddau iechyd lleol eu paratoi a’u cyhoeddi o dan Adran 14A y Ddeddf |
| * Trefniadau partneriaeth rhanbarthol ag adnoddau digonol | * Cadw capasiti ac arweinyddiaeth unigolyn a enwir ar lefel Cyfarwyddwr neu Bennaeth Gwasanaeth i arwain tîm ar draws ardal y bwrdd rhanbarthol i: * Fwrw ati gyda’r rhaglen newid i weithredu’r Ddeddf mewn cydweithrediad â phartneriaid ôl troed, yn enwedig y GIG, y trydydd sector a’r sector preifat * Cefnogi’r gwaith o weithredu’r bartneriaeth statudol newydd a chyflawni cynllun a’u dyletswyddau statudol * Parhau i gyflawni cynllun rhanbarthol  ôl-gychwyn y cytunwyd arno gyda’r GIG  a phartneriaid yn y trydydd sector a’r sector preifat sy’n adlewyrchu’r prif flaenoriaethau a chyfrifoldebau ar gyfer cyflawni | * Sicrhau bod cytundeb adnoddau blynyddol i gynorthwyo cyrff rhanbarthol i ddarparu digon o adnoddau ar gyfer trefniadau’r bartneriaeth, yn unol â’u pwerau o dan Adran 167 y Ddeddf * Cael trefniadau adrodd clir rhwng y Bwrdd a’r prosiectau trawsnewid rhanbarthol. |
| * Gwybodaeth, cyngor a chynhorthwy o ansawdd gwell i’r cyhoedd i’w helpu i wneud dewisiadau da am iechyd, llesiant a gofal | * Datblygu’r gwasanaeth gwybodaeth, cyngor a chynhorthwy | * Sicrhau bod trefniadau’n effeithiol ac yn cael effaith |
| * Amrywiaeth ehangach  o wasanaethau cymunedol, llesiant  ac ataliol, sy’n cael eu darparu’n arbennig drwy fentrau cymdeithasol, sydd â’r nod o hybu llesiant pobl yn y gymuned. Gwasanaethau cymorth cynnar mwy effeithiol ar gyfer y rheini sy’n dechrau mynd i drafferthion | * Datblygu modelau gwasanaeth newydd ar gyfer gwasanaethau ataliol, comisiynu a mentrau cymdeithasol, gan ymateb i asesiadau poblogaeth | * Sicrhau bod y Bwrdd yn gytûn am y cyfeiriad y mae am ei gymryd ym mhob maes allweddol a bod gwasanaethau ataliol a chymorth cynnar yn datblygu a’u bod yn effeithiol ar gyfer gwahanol grwpiau o’r boblogaeth |
| * Perthynas fwy adeiladol ac aeddfed gyda’r sectorau annibynnol yn cynnwys dadansoddiad o ddigonolrwydd y farchnad | * Datblygu modelau gwasanaeth newydd ar gyfer gwasanaethau ataliol, comisiynu a mentrau cymdeithasol, gan ymateb i asesiadau poblogaeth | * Sicrhau bod yr ystod lawn o bartneriaid yn gweithio gyda’i gilydd yn adeiladol,  a bod y trefniadau ar waith i sicrhau digonolrwydd y farchnad yn llwyddo i wneud gwasanaethau mor effeithiol â phosibl |
| * Asesiadau a chofnodion mwy cyfannol a chymesur, llai o fiwrocratiaeth. Asesiadau mewn partneriaeth, yn seiliedig ar bob agwedd ar sefyllfa’r unigolyn | * Datblygu prosesau ac ymarfer ym meysydd asesu, cymhwystra, cynllunio gofal a’r gwasanaeth gwybodaeth,  cyngor a chynhorthwy | * Sicrhau bod asesu, cymhwystra a chynllunio gofal a chymorth yn gymesur, yn gyfannol ac yn effeithiol o ran sicrhau bod pobl yn cael y cymorth cywir pan maent ei angen |
| * Trefniadau diogelu rhanbarthol cryfach ar gyfer plant ac oedolion a dyletswyddau ar weithwyr proffesiynol i roi gwybod am amheuon | * Galluogi gweithwyr proffesiynol allweddol ar draws ardal y Bwrdd i arwain newidiadau mewn ymarfer a chymryd rhan yn y rhaglen arwain ymarfer genedlaethol | * Sicrhau bod trefniadau diogelu rhanbarthol yn diogelu plant ac oedolion yn effeithiol |
| * Gofynion eirioli mwy clir | * Sicrhau bod trefniadau priodol ar waith i ymgysylltu â dinasyddion | * Sicrhau bod trefniadau eirioli yn cydymffurfio ac yn effeithiol |
| * Mwy o gyllidebau cyfun a gwasanaethau integredig ar draws iechyd a gofal cymdeithasol | * Bwrw ati gyda’r rhaglen newid i weithredu’r Ddeddf mewn cydweithrediad â phartneriaid ôl troed yn enwedig y GIG, y trydydd sector a’r sector preifat * Cefnogi’r gwaith o weithredu’r bartneriaeth statudol newydd a chyflawni cynllun a’u dyletswyddau statudol * Parhau i gyflwyno cynllun rhanbarthol ôl-gychwyn y cytunwyd arno gyda’r GIG a phartneriaid yn y trydydd sector a’r sector preifat, gan adlewyrchu blaenoriaethau a chyfrifoldebau allweddol y gwaith cyflawni | * Pennu ble bydd gwasanaethau, gofal a chymorth integredig fwyaf buddiol i bobl yn eu rhanbarth, ar sail barn defnyddwyr gwasanaethau * Sicrhau bod cynnydd o ran integreiddio mewn perthynas â: * Phobl hŷn ag anghenion cymhleth a chyflyrau hirdymor, yn cynnwys dementia * Pobl ag anableddau dysgu * Gofalwyr, yn cynnwys gofalwyr ifainc * Gwasanaethau Integredig Cymorth i Deuluoedd * Datblygu gwasanaethau integredig ar gyfer plant ag anghenion cymhleth oherwydd anabledd neu salwch ac ar gyfer plant a phobl ifanc â phroblemau iechyd meddwl. Mae hyn yn cynnwys trefniadau ar gyfer pontio o wasanaethau plant i wasanaethau oedolion * IFSS * Cronfeydd cyfun wedi cael eu sefydlu a’u rheoli ar gyfer arfer swyddogaethau llety cartrefi gofal a chymorth i deuluoedd, yn ogystal ag ar gyfer swyddogaethau a fydd yn cael eu harfer ar y cyd o ganlyniad i asesiad a gynhaliwyd o dan Adran 14 y Ddeddf. Mae cronfeydd cyfun mewn perthynas â llety cartrefi gofal yn ofynnol o 6 Ebrill 2018 |
| * Gwneud rhannu gwybodaeth rhwng asiantaethau yn syml | * Cysondeb yn y fframwaith mesur perfformiad a chyflwyno systemau  ategol WCCIS a DEWIS | * Sicrhau arweinyddiaeth ar rannu gwybodaeth yn effeithiol i wella sut mae gwasanaethau, gofal a chymorth yn cael eu darparu, gyda’r defnydd o dechnoleg a systemau cyffredin yn sail i hynny * Sicrhau bod systemau mesur perfformiad ar draws y bartneriaeth yn effeithiol |
| * Sicrhau bod newid yn cael ei gyflwyno ledled Cymru | * Sicrhau bod y Strategaeth a’r Cynllun Dysgu a Datblygu rhanbarthol yn rhan annatod o’r cynllun * Galluogi gweithwyr iechyd proffesiynol ar draws ardal y Bwrdd i arwain newidiadau ymarfer a chymryd rhan yn y rhaglen arwain ymarfer genedlaethol | * Sicrhau bod y tîm yn ei le ac yn cyflwyno newidiadau a’r cynllun rhanbarthol yn effeithiol * Paratoi adroddiad blynyddol i Weinidogion Cymru ar i ba raddau mae amcanion y Bwrdd wedi cael eu cyflawni |